युक्रेनलाई स्तब्ध पार्दै वेल्स विश्वकपमा
वेल्स सन् १९५८ यता पहिलो पल्ट विश्वकपका लागि छनोट भएको छ । उसले आइतबारको निर्णायक खेलमा युक्रेनलाई १–० ले स्तब्ध पार्दै ६४ वर्षयता पहिलो पल्ट विश्वकप खेल्ने यो उपलब्धि पाएको हो ।
कार्डिफ — वेल्स सन् १९५८ यता पहिलो पल्ट विश्वकपका लागि छनोट भएको छ । उसले आइतबारको निर्णायक खेलमा युक्रेनलाई १–० ले स्तब्ध पार्दै ६४ वर्षयता पहिलो पल्ट विश्वकप खेल्ने यो उपलब्धि पाएको हो ।गेराथ बेलको फ्रि–किकलाई युक्रेनी कप्तान आन्द्रे यारमोलेन्कोले आफ्नै पोस्टमा दिशा दिएपछि यो नै निर्णायक गोल साबित भयो । यो आत्मघाती गोल ३४ औं मिनेटमा भएको थियो । कार्डिफ स्टेडियममा भ्रमणकारी युक्रेनले सुदृढ प्रदर्शन गरे पनि वेल्सलाई रोक्न सकेन ।यस अगाडि युक्रेनले स्कटल्यान्डलाई हराएको थियो । रुसले आफ्नो देशमाथि गरेको आक्रमणयता युक्रेन विश्वकप छनोटको नजिक पुगेर पनि असफल रह्यो । 